《曹操杨修玩曹娥碑图》
明代·朱同

江水粼粼照岸浮，古碑如堠立江头。谁知手撚吟髭日，已是心疑国士秋。

奸计不逃人物议，画图解写古今愁。沽才斗虏固应尔，更有同时鹦鹉洲。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。